ལིས་ཁི་ཆང་གིས་བསྟན་དོན།ཀྲུའུ་ཞི་ཞི་ཅིན་ཕིང་གིས་ཀྲུང་གོ་རྒྱལ་སྤྱིའི་ནང་འདྲེན་འགྲེམ་སྟོན་འདུ་ཚོགས་སྐབས་དང་པོའི་སྟེང་།ཀྲུང་གོའི་ཕྱི་ཕྱོགས་སྒོ་འབྱེད་ཀྱི་ཆོད་སེམས་དུས་གཏན་དུ་འགྱུར་བ་མེད་པ་ཡང་བསྐྱར་འཛམ་གླིང་ཡོངས་ལ་གསལ་བསྒྲགས་བྱས་པ་རེད།ང་ཚོས་རང་བདག་དང་གོ་རིམ་ལྡན་པའི་སྒོ་ནས་དངུལ་ལོར་ཁྲོམ་རའི་སྒོ་འབྱེད་ཚད་རྒྱ་བསྐྱེད་ནས།དངུལ་ཁང་སོགས་ཁྱབ་ཁོངས་ཀྱི་ཕྱི་དངུལ་མ་རྐང་ཚང་མ་ཚོད་འཛིན་དང་སྒོ་འབྱེད་བྱེད་པ་སྔ་མོ་ནས་མངོན་འགྱུར་བྱེད་པར་སྐུལ་འདེད་གཏོང་དགོས།ཀྲུང་གོས་མུ་མཐུད་དུ་སྲིད་བསྡུ་དང་དཔྱད་ཁྲལ་ཇེ་ཉུང་།འགྲོ་གྲོན་ཇེ་དམའ་རུ་གཏོང་བའི་ཤུགས་ཚད་ཇེ་ཆེར་བཏང་སྟེ།དངུལ་ལོར་སྲིད་ཇུས་ཀྱིས་ཁ་གཏད་རང་བཞིན་ལྡན་པའི་སྒོ་ནས་དམངས་གཉེར་ཁེ་ལས་དང་ཁེ་ལས་ཆུང་བ་འཕེལ་རྒྱས་སུ་གཏོང་བར་རྒྱབ་སྐྱོར་བྱེད་རྒྱུ་ཡིན་ཟེར།